### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Genetablering af stoppested for letbanen ved Den Permanente Badeanstalt i Risskov

Hvad vil vi gerne opnå? Hvorfor stilles forslaget?

Kommunen er gennem egne vedtagelser, målsætninger og landsdækkende forordninger forpligtiget til at

- sikre tilgængelighed i kommunen. Herunder også til rekreative arealer.

- nedsætte bilismens CO2 udledning

Det opnås med dette forslag.

Tilgængeligheden til Den Permanente med offentlige transportmidler er ikke eksisterende.

Brugerne af dette rekreative område ved skov og strand er henvist til at bruge bilen eller cyklen. Syns-, gangbesværede og psykisk handicappede er særligt begrænset i at komme til stedet, uden offentlig kollektiv betjening.

Bilernes færdsel og parkering ad og på [adresse] belaster skovens miljø og gør fremkommelighed for bl.a. udrykningskøretøjer vanskelig.

Antallet af brugere er stort.

Behovet for stoppestedet er veldokumenteret og velbegrundet. Bl.a. af aktivistgruppe udsprunget af vinterbadeklubben [adresse] og gennem byrådsbehandling i tre byrådsperioder. Senest i januar 2021, hvor byrådet henviste forslaget om stoppestedet til overvejelse i et arbejde med visioner for [adresse] og om stoppestedet kunne etableres ved [adresse].

Et stoppested ved [adresse] kan ikke opfylde behovet for et stop ved Den Permanente. Stoppestedet bør etableres nu og Visionsplanen for [adresse] skal omfatte et stoppested ved Den Permanente.

Hvem, hvad, hvordan og hvor mange ressourcer

Iflg. Teknik og Miljø´s egne beregninger, bilag til byrådsbehandling i august 2018 kræver det et beløb på 10 mio. kr. på budgettet.

Det ønskes oplyst om prisstigninger i byggebranchen, gør at beløbet skal forhøjes.

Det ønskes undersøgt om [adresse], [adresse] og Odder kommune vil bidrage med beløb til etableringen begrundet i at Den Permanente Badeanstalt især om vinteren bruges af pendlere fra disse kommuner.